Diari Oficial de la Generalitat Valenciana


Sumari del DOGV 6717, del 20-02-2012 (2012/1523)

RESOLUCIÓ de 5 de desembre de 2011, de la Direcció General d'Energia de la Conselleria d'Economia, Indústria i Comerç, per la qual s'atorga l'autorització administrativa a Red Eléctrica de España, SAU, de l'annex de modificació de la línia aèria de transport d'energia elèctrica a 220 kV, doble circuit, entrada/eixida en la ST Orpesa de la línia ST Benadresa - ST Castellón Ingenio, en els termes municipals de Borriol i la Pobla Tornesa, província de Castelló, s'aprova el projecte d'execució i es declara, en concret, la seua utilitat pública (ATLINE/2009/221/12).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6717

Data del DOGV
:   20-02-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/1523


Data del document
:   05-12-2011

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 5 de desembre de 2011, de la Direcció General d'Energia de la Conselleria d'Economia, Indústria i Comerç, per la qual s'atorga l'autorització administrativa a Red Eléctrica de España, SAU, de l'annex de modificació de la línia aèria de transport d'energia elèctrica a 220 kV, doble circuit, entrada/eixida en la ST Orpesa de la línia ST Benadresa - ST Castellón Ingenio, en els termes municipals de Borriol i la Pobla Tornesa, província de Castelló, s'aprova el projecte d'execució i es declara, en concret, la seua utilitat pública (ATLINE/2009/221/12). [2012/1523]
Vist l'expedient amb referència ATLINE/2009/221/12 incoat pel Servici Territorial d'Energia de Castelló, a instància de Red Eléctrica de España, SAU, amb domicili als efectes de notificacions en 48340 Erandio - Biscaia, Ribera de Axpe, 5, relatiu a la sol·licitud, de 4 de gener de 2011, sobre autorització administrativa, aprovació de projecte d'execució i declaració, en concret, d'utilitat pública, de l'annex de modificació de la línia elèctrica a 220 kV, doble circuit, entrada/eixida en la ST Orpesa de la línia ST Benadresa-ST Castellón Ingenio, en els termes municipals de Borriol i la Pobla Tornesa, província de Castelló.
Al mencionat escrit s'adjunta el projecte tècnic per a l'execució de la instal·lació esmentada, firmat per un tècnic competent.
Vist que consta com a antecedent la Resolució de la Direcció General d'Energia, de data 7 de juny de 2011, per la qual s'atorga a Red Eléctrica de España, SAU, autorització administrativa, aprovació del projecte d'execució i declaració, en concret, d'utilitat pública, per a la nova línia elèctrica aèria de transport d'energia elèctrica a 220 kV, doble circuit, entrada/eixida en la ST Orpesa de la línia a 220 kV ST Benadresa-ST Castellón Ingenio, en els termes municipals de Castelló, Borriol, la Pobla Tornesa, Cabanes i Orpesa, tots estos a la província de Castelló.
Atés que la present modificació figura referida en la resolució esmentada d'esta Direcció General d'Energia de data 7 de juny de 2011.
Atés que consta com a antecedent l'informe favorable emés per la Direcció General de Política Energètica i Mines del Ministeri d'Indústria, Turisme i Comerç, de 17 de juny de 2010, de conformitat amb el document de Planificació dels sectors d'electricitat i gas 2008-2016, aprovat per l'Acord del Consell de Ministres de data 30 de maig de 2008, segons el que preveu l'article 3.3, apartat c, de la Llei 54/1997, de 27 de novembre, del Sector Elèctric, després de la seua nova redacció donada per la Llei 17/2007, de 4 de juliol, amb relació al que disposa l'article 36.3 de la llei esmentada.
Vist que va ser realitzada la informació pública de la sol·licitud esmentada als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, i atés que se'n va fer la publicació en el Diari Oficial de la Comunitat Valenciana, del dia 15 de juny de 2011, en el Butlletí Oficial de la Província de Castelló, de 16 de juny de 2011, en el diari El Periódico Mediterráneo, de data 16 de juny de 2011, i al tauler d'anuncis dels ajuntaments de la Pobla Tornesa i Borriol, afectats per la modificació projectada.
D'acord amb la documentació que hi ha en l'expedient, no han sigut presentades al·legacions a la sol·licitud esmentada.
Vist que d'acord amb el mencionat Decret 88/2005 es va traslladar, als ajuntaments afectats, la separata del projecte de modificació de la instal·lació sol·licitada ja que afecta béns, instal·lacions, obres o servicis, centres o zones dependents d'eixe organisme, a fi que hi donen la conformitat o mostren l'oposició, i simultàniament es va traslladar a estos, i d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, se sol·licita un informe sobre l'adaptació del projecte al planejament urbanístic que siga aplicable.
L'Ajuntament de Borriol va manifestar, en un primer informe, la seua reiteració als anteriorment tramesos durant la tramitació administrativa en què va recaure la resolució d'esta Direcció General d'Energia, de data 7 de juny de 2011, i en síntesi manifesta que el traçat previst travessa sòls no urbanitzables amb qualificació de protegits forestals i forestals més incendi, així com sobre sòl no urbanitzable comú, i indica a continuació els usos que es troben determinats en la legislació que considera d'aplicació, per a concloure que, considerant que s'han de plantejar suports amb els seus corresponents moviments de terra i perforacions, el projecte no s'adapta al planejament urbanístic aplicable, amb independència de la normativa sectorial aplicable per a encreuaments de rius, barrancs, vies pecuàries i carreteres.
Es va traslladar l'informe mencionat a l'empresa peticionària que el va respondre manifestant que el fet que el traçat discórrega per sòl no urbanitzable protegit forestal, segons el que disposa la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, no suposa impediment per a rebutjar el traçat de la línia elèctrica. En este mateix sentit assenyala que, basant-se en el que preveu la Llei 10/2004, de 9 de desembre, de la Generalitat Valenciana, de Sòl no Urbanitzable Protegit, el fet que este municipi tinga classificat en el pla general d'ordenació urbana esta zona com a sòl no urbanitzable protegit no significa que les infraestructures declarades d'utilitat pública no puguen desenrotllar-se en el sòl esmentat. Així mateix, assenyala que ja es compta amb la declaració d'impacte ambiental corresponent, així com informe favorable de la secció forestal de la Direcció Territorial de Castelló.
Es tramet la resposta mencionada a l'Ajuntament de Borriol, el qual informa que, una vegada presentats els aclariments descrits, no hi ha impediment per a autoritzar el projecte esmentat, tot això, sense perjuí de l'obtenció d'altres permisos, informes i autoritzacions sectorials que s'hi apliquen conforme a la legislació vigent.
A l'efecte, Red Eléctrica de España, SAU, manifesta la seua acceptació i conformitat.
L'Ajuntament de la Pobla Tornesa va sol·licitar, prèviament a l'emissió d'informe, documentació complementària, que li va ser tramesa, sense que conste posterior pronunciament per part d'este.
Vist que d'acord amb el que preveu el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va trametre separata del projecte tècnic de modificació de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si escau, els oportuns condicionats, concretament als següents:
- La Confederació Hidrogràfica del Xúquer, tramet informe en què comprovant que els canvis mencionats no suposen una modificació substancial d'allò que ja es va autoritzar en la seua Resolució de 3 d'agost de 2010, se'n manté la vigència, amb el condicionat efectuat en esta.
- Enagas, SA, manifesta en el seu informe que del projecte de modificació tramés no s'han d'esperar influències elèctriques sobre el gasoducte Barcelona-València-País Basc, sempre que es complisquen les distàncies projectades, i annexa els requeriments de compliment obligatori per a les obres que es realitzen als voltants de la instal·lació gasista.
- Conselleria de Medi Ambient, Aigua, Urbanisme i Habitatge. Vies pecuàries, indica en el seu informe que no es troba cap impediment quant a l'afecció sobre vies pecuàries.
- Red Eléctrica de España, SAU, manifesta la seua conformitat a la instal·lació projectada.
No consta en l'expedient resposta a l'informe sol·licitat pel Servici Territorial d'Energia a Iberdrola Distribución Eléctrica, SAU, a pesar de la seua reiteració.
Els condicionats presentats pels organismes referits van ser tramesos a l'empresa peticionària, que ha manifestat la seua acceptació i conformitat amb estos.
Vist que, amb data 11 d'abril de 2011, la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge va dictar declaració d'impacte ambiental que estimava favorable, als efectes ambientals únicament, i sense perjuí de l'obtenció prèvia de les autoritzacions sectorials que hi siguen aplicables, el projecte de línia elèctrica a 220 kV, D/C, E/S en ST Orpesa de la línia ST Benadresa - ST Castellón Ingenio, promogut per Red Eléctrica de España, SAU, en els termes municipals de Borriol, la Pobla Tornesa i Cabanes, aprofitarà un tram existent de línia elèctrica que discorre per Orpesa i afecta el terme municipal de Castelló de la Plana en el suport de connexió amb la línia ST Benadresa - ST Castellón Ingenio, sempre que este es realitze amb les previsions del projecte, l'estudi d'impacte ambiental i la resta de documentació que hi ha en l'expedient, i a continuació establix els condicionats específics que es reproduïxen en la part resolutiva d'esta en la seua integritat.
Vist que, els antecedents de la declaració d'impacte ambiental referida i com el seu cos conté, preveuen tant el projecte original com l'annex mencionat, en què arreplega les variacions introduïdes en els encreuaments amb les línies de 400 kV, amb la Via Augusta i es preveu el perfil topogràfic real entre el suport número 7 i el suport número 11.
Atés que, d'acord amb la sol·licitud i l'annex de modificació presentats, la finalitat que es perseguix és l'adopció de les mesures necessàries per a la variació de la línia a fi d'adaptar el seu traçat a determinats encreuaments i disposar d'un major allunyament a la Via Augusta en la part nord-est d'esta.
Atés que el projecte presenta un traçat plenament concretat, compta entre la seua documentació amb els plànols pertinents a escala adequada, està prou detallat i conté una relació concreta i individualitzada dels béns i drets afectats.
Atés que el Servici Territorial d'Energia de Castelló, encarregat de la instrucció de l'expedient ha informat favorablement sobre la sol·licitud.
Vist que el projecte reunix una definició i concreció de les característiques tècniques i de traçat que garantixen més seguretat i la millor funcionalitat de la línia elèctrica, i que són estos els paràmetres que condicionen i obliguen principalment adoptar un traçat, amb independència de les afeccions que puguen representar a tercers, i això sense perjuí d'indemnitzar-los adequadament.
Vist que el títol VI de la Llei 54/1997, de 27 de novembre, del Sector Elèctric, establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
Atés que Red Eléctrica de España, SA, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors qualificats, amb àmbit d'actuació nacional.
Vist que la sol·licitud ha complit els requisits que establix la Llei 54/1997, de 27 de novembre, del Sector Elèctric; el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.
Vist que es considera aplicable el que disposen els articles 73, 74 i 75 de la Llei 16/2003, de 17 de desembre, i l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat.
Vist que d'acord amb el que establix l'article 3.3.c de la Llei 54/1997, correspon a les comunitats autònomes autoritzar les instal·lacions elèctriques de transport secundari i distribució que no excedisquen l'àmbit territorial de la comunitat autònoma.
Vist que la Direcció General d'Energia és competent per a la resolució del present expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la seua redacció donada pel Decret 122/2011, de 16 de setembre.
Esta Direcció General d'Energia resol:
Primer
Autoritzar administrativament a l'empresa Red Eléctrica de España, SA, l'annex de modificació de la línia aèria de transport d'energia elèctrica a 220 kV, doble circuit, entrada/eixida en la ST Orpesa de la línia ST Benadresa - ST Castellón Ingenio, en els termes municipals de Borriol i la Pobla Tornesa, província de Castelló, i les característiques principals de la qual són les següents:
Les actuacions es realitzaran en dos trams d'esta línia:
a) Primer tram: des del suport número 7 al suport número 16, en el terme municipal de Borriol, de longitud 3,048 km. Es modifica el tipus de suport en els números 7, 8, 9 i 10; el va entre els suports número 9 i número 10; i els suports número 12, 14 i 15, donades les variacions introduïdes.
b) Segon tram: amb l'afecció als suports número 27, 28 i 29 amb una longitud de 0,613 km i dels suports número 33, 34 i 35 en una longitud de 0,342 km, situats en el terme municipal de la Pobla Tornesa.
Característiques generals:
- Tensió nominal: 220 kV (categoria especial).
- Tipus de corrent: altern trifàsic.
- Tipologia constructiva: aèria.
- Potència màxima de transport per circuit: 800 MVA.
- Nombre de circuits: dos.
- Nombre de conductors per fase: dos.
- Longitud: 4.003 m, correspon als trams 1 i 2 descrits:
- Conductors: d'alumini-acer, la secció total del qual és de 381,10 mm², del tipus dúplex-Güll.
- Cables de terra: s'hi instal·laran dos cables de fibra òptica del tipus OPGW de capacitat 48 i diàmetre 17,1 mm.
- Aïllament: els aïlladors a utilitzar són de material compòsit, de longitud total 2.500 mm.
- Ferramentes: d'acer estampat i galvanitzat en calent, amb cadena de suspensió i d'amarrament, tant per a conductor com per al cable de fibra òptica.
- Suports: són metàl·lics, organitzats en gelosia doble i constituïts per perfils angulars de costats iguals galvanitzats en calent, d'acer S355J2G3 i S275JR. Tenen forma troncopiramidal des de la seua base al braç inferior i des d'este fins al superior, disposa de dos castellets en la part superior per a la instal·lació dels cables de terra. Els suports modificats en la línia són un total de deu, del tipus 22E140, 22E150 i 22TK.
- Fonaments: estan formats per quatre massissos independents de formigó en massa, amb base troncopiramidal de secció quadrada que connecta amb pal prismàtic i castellet troncopiramidal.
- Connexió a terra: per mitjà de sistema mixt d'anelles i antenes.
- Pressupost total: 1.091.988,36 euros.
Segon
Aprovar el projecte d'execució referit a la instal·lació autoritzada en el punt primer de la present resolució, firmat per tècnic competent, i sotmetre'l a les condicions següents:
1. La instal·lació haurà de realitzar-se d'acord amb el projecte presentat.
2. El termini d'execució de l'obra serà de quatre mesos comptat des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, abans de l'acabament del termini esmentat, Red Eléctrica de España, SAU, podrà sol·licitar-ne una ampliació per mitjà de sol·licitud motivada davant esta Direcció General d'Energia.
3. Per a la posada en servici i manteniment de línies, el titular de la present autorització administrativa haurà de complir els requisits de presentació i elaboració que queden determinats en l'article 20 del Reial Decret 223/2008, de 15 de febrer, pel qual s'aprova el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09.
4. L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
5. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i, en especial, les relatives a l'ordenació del territori i al medi ambient.
6. Condicions mediambientals recollides en la Resolució d'11 d'abril de 2011, de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge.
a) En l'entorn del suport número 46, s'ubica l'avenc denominat Avenc d'en Serengue. D'acord amb l'article 9 del Decret 65/2006, de 12 de maig, no es poden realitzar actuacions que puguen representar un menyscabament de les característiques geològiques o biològiques de la cavitat, per la qual cosa els suports i els seus fonaments, així com els amuntegaments i les zones de tràfec de materials o maquinària que no coincidisquen amb camins existents, se situaran a una distància mínima de 56,4 m.
b) S'adoptaran les mesures que, si és el cas, establisca la Direcció General de Patrimoni Cultural Valencià, d'acord amb el resultat de les prospeccions realitzades.
c) Els dispositius salvaocells s'instal·laran al llarg de tot el traçat de la línia, d'acord amb el contingut de l'informe del Servici de Biodiversitat de 2 de juliol de 2011, ja que es considera una àrea on campegen les rapaces. Així mateix, es coordinarà el seguiment de l'àguila de panxa blanca abans de l'inici de les obres i en els terminis proposats amb els servicis territorials, a l'efecte de evitar afeccions per les obres en l'època de nidificació.
d) D'acord amb l'informe del Servici de Prevenció d'Incendis i Sanitat Forestal de 17 de maig de 2010, s'aplicaran les mesures contingudes en el Decret 150/2010, de 24 de setembre, a l'efecte de reduir la necessitat de neteja de vegetació davall la línia. Alhora, s'aplicaran durant els treballs d'execució i manteniment les mesures de prevenció d'incendis forestals previstes en el Decret 7/2004, de 23 de gener.
e) Tenint en compte l'especial dificultat (gran longitud i/o pendents elevats en zones amb risc d'erosió) dels accessos necessaris per als suports números 6, 8, 18, 51, 69 i 70, s'haurà d'evitar la creació de nous trams de camí o carreranys per mitjà del trasllat dels materials amb helicòpter i muntatge amb ploma. En el cas dels suports números 10 i 52, s'hauran d'aprofitar les sendes existents per a l'accés, sense crear altres camins nous.
f) Durant les obres, es comprovarà que es procedix a adoptar les mesures de protecció de vegetació proposades en l'estudi d'impacte ambiental. En particular, es tindrà especial atenció en l'entorn dels suports 34 i 35, i entre els suports 48 i 51, així com en l'accés a estos.
g) Es restauraran a les seues condicions inicials les àrees que s'hagen vist alterades per les obres, especialment en les zones de major pendent, a l'efecte d'evitar els processos erosius i facilitar-ne la recuperació. En aquells accessos nous que a causa del pendent del terreny requerisquen la creació de talussos i desmunts, s'aprofitarà la terra vegetal retirada per a la restauració d'estos. S'evitarà l'abandó de la pedra desplaçada en la neteja d'accessos vorejant-los, ja que açò incrementa l'afecció visual, i se'n procedirà a la retirada.
h) Es procedirà a la correcta gestió dels residus generats. En este sentit, queda totalment prohibida la crema de matèria vegetal i l'abandó de qualsevol residu d'obra.
i) Les accions incloses en el programa de vigilància ambiental hauran de documentar-se, als efectes d'acreditar l'adopció i execució de les mesures preventives i correctores propostes i la comprovació de la seua eficàcia.
j) Qualsevol modificació o ampliació del projecte presentat haurà de ser comunicada a l'òrgan ambiental competent que establirà, si és procedent, l'aplicació de noves mesures correctores.
Tercer
Declarar, en concret, la utilitat pública de la instal·lació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
Quart
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la seua publicació es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.